mai puţine comparativ cu aceeaşi perioadă a anului anterior, iar 43 dintre acestea şi-au pierdut viaţa (minus 62,6%), conform statisticilor publicate de Ministerul Muncii şi Solidarităţii Sociale.
Sectoarele economiei naţionale în care au fost cele mai multe accidente de muncă în primele 9 luni din 2023 sunt: Comerţ cu amănuntul, cu excepţia autovehiculelor şi motocicletelor – 322 accidentaţi, reprezentând 9,5% din totalul accidentaţilor din economia naţională; Transporturi terestre şi transporturi prin conducte – 170 accidentaţi (5% din total), Construcţii de clădiri – 168 accidentaţi (4,9% din total); Activităţi referitoare la sănătatea umană – 144 accidentaţi (4,2% din total); Fabricarea autovehiculelor de transport rutier, a remorcilor şi semiremorcilor – 133 accidentaţi (3,9% din total).
Cele mai multe accidente mortale au avut loc în: 9 accidentaţi mortal (20,9% din totalul accidentaţilor mortal din economia naţională); Transporturi terestre şi transporturi prin conducte – 5 accidentaţi mortal (11,6% din total); Silvicultură şi exploatare forestieră – 4 accidentaţi mortal (9,3% din total); Agricultură, vânătoare şi servicii anexe – 3 accidentaţi mortal (7% din total); Producţia şi furnizarea de energie electrică şi termică, gaze, apă caldă şi aer condiţionat – 3 accidentaţi mortal (7% din total).
Un număr mare de accidentaţi în muncă s-a înregistrat în municipiul Bucureşti (762 accidentaţi reprezentând 22,4% din totalul accidentaţilor pe ţară), şi în judeţele Braşov (197 accidentaţi reprezentând 5,8% din total), Timiş (177 accidentaţi reprezentând 5,2% din total), Constanţa (135 accidentaţi reprezentând 4% din total) şi Maramureş (124 accidentaţi, reprezentând 3,6 % din total).
În ceea ce priveşte accidentele de muncă mortale, numărul cel mai mare de persoane care şi-au pierdut viaţa s-a înregistrat în judeţele Gorj (4 accidentaţi mortal, reprezentând 9,3% din totalul persoanelor accidentate mortal pe ţară), Bacău (3 accidentaţi mortal, reprezentând 6,9% din total), Braşov (3 accidentaţi mortal, reprezentând 6,9% din total), Constanţa (3 accidentaţi mortal, reprezentând 6,9% din total), Tulcea (3 accidentaţi mortal, reprezentând 6,9% din total).
Din punct de vedere al vârstei persoanelor accidentate, analiza accidentelor de muncă a evidenţiat, potrivit MMSS, faptul că persoanele cu vârsta cuprinsă între 50-60 de ani deţin ponderea cea mai mare, de 30,9%, urmate de persoanele cu vârsta cuprinsă între 40-50 de ani, care au ponderea de 24,9% din totalul persoanelor accidentate pe primele 9 luni ale anului 2023.
De asemenea, persoanele din grupele de vârstă 50-60 de ani şi 40-50 de ani au procentul cel mai mare, de 37,2%, respectiv, de 28% din totalul accidentaţilor mortal.
Din analiza accidentelor de muncă pe primele 9 luni ale anului 2023, din punct de vedere al vechimii la locul de muncă al accidentaţilor, rezultă faptul că 71,5%, adică 2.434 lucrători din totalul de 3.404 accidentaţi, sunt persoane cu vechime de până la 5 ani.
Ocupaţia cea mai frecvent întâlnită în rândul persoanelor accidentate în muncă este cea de lucrător comercial. Numărul celor accidentaţi este de 168, reprezentând 4,93% din totalul persoanelor accidentate. Din totalul de 168 accidentaţi, 86,3% sunt lucrători cu o vechime la locul de muncă de până la 5 ani.
CITEȘTE ȘI: